Ir-Regolament tal-Kummissijoni (KEE) Nru 152/98
tat-22 ta’ Jannar 1998
li jistabbilixxi regoli ddettaljati sabiex jiġi applikat ir-Regolament tal-Kunsill (EC) Nru 2006/97 li jistabbilixxi ċerti regoli sabiex jiġu applikati l-arranġamenti specjali għall-importazzjoni taż-żejt taż-żebbuġa li joriġina fil-Marokk
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2006/97 tad-9 ta’ Ottubru 1997 li jistabilixxi regoli dettaljati sabiex jiġu applikati l-arranġamenti specjali għall-importazzjonijiet taż-żejt taż-żebbuġa li joriġina fil-Marokk [1] u b’mod partikolari l-Artikolu 4 tiegħu,
Wara li kkunsidrat ir-Regolament tal-Kunsill (KE) Nru 3290/94 tat-22 ta’ Diċembru 1994 dwar l-aġġustamenti u arranġamenti transitorji meħtieġa fis-settur tal-biedja sabiex jiġu implimentati l-ftehimijiet konklużi matul in-negozjati kummerċjali multilaterali tar-Round ta’ l-Urugwaj [2], kif l-aħħar emendat bir-Regolament (KE) Nru 1161/97 [3], u b’mod partikolari l-Artikolu 3 tiegħu,
Billi t-tnaqqis fir-rata tad-dazju tad-dwana pprovdut fl-Artikolu 2(2) tar-Regolament (KE) Nru 2006/97 japplika għall-importazzjonijiet kollha taż-żejt taż-żebbuġa li dwarhom l-importatur jipprovdi provi ma’ l-importazzjoni illi l-imposta speċjali fuq l-esportazzjoni tiġi riflessa fil-prezz ta’ l-importazzjoni; billi, sabiex jiġu applikati l-arranġamenti msemmija hawn fuq, hemm il-ħtieġa illi l-importatur jipprovdi prova illi l-imposta fil-kwistjoni ġiet irrimborżata lill-esportatur;
Billi r-Regolament tal-Kummissjoni (KEE) Nru 2146/95 [4], kif l-aħħar emendat bir-Regolament (KE) Nru 1163/97 [5], li għandu x’jaqsam, fost ħwejjeġ oħra, ma’ l-aġġustament transitorju ta’ l-arranġamenti speċjali għall-importazzjonjieti taż-żejt taż-żebbuġa li joriġina fil-Marokk jistabbilixxi d-disposizzjonijiet li japplikaw għall-dawn l-arranġamenti; billi dawn id-disposizzjonijiet għandhom jiġu mħassra fid-dawl tar-regoli ta’ implimentazzjoni stabbiliti hawnhekk;
Billi l-miħui pprovvduti f’dan ir-Regolament huma skond il-Kumitat tal-Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
1. L-arranġamenti pprovvduti fl-Artikolu 2(2) u (3) tar-Regolament (KE) Nru 2006/97 għandhom japplikaw għall-importazzjonijiet kollha li dwarhom l-importatur jipprovdi prova, ma’ l-aċċettazjoni tad-dikjarazzjoni tar-rilaxx fiċ-ċirkolazzjoni ħielsa, illi l-imposta speċjali fuq l-esportazzjoni hija riflessa fil-prezz ta’ l-importazzjoni u li huwa rrimborża din l-imposta lill-esportatur sa l-ammont imnaqqas fuq l-importazzjoni fil-Komunità kif ipprovvdut fl-Artikolu 2(2) ta’ dan ir-Regolament.
2. Il-prova għall-iskopijiet tal-paragrafu 1 tista’ tikkonsisti f’dokument amministrattiv, kummerċjali jew bankarju aċċettati mill-awtoritajiet tad- dwana.
3. Għall-iskopijiet ta’ dan ir-Regolament, ‘esportatur’ ifisser il-persuna murija fiċ-ċertifikat EUR.1 għall-Marokk.
Artikolu 2
Ir-Regolament (KEC) Nru 2146/95 huwa hawnhekk imħassar.
Artikolu 3
Dan ir-regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Ufficjali tal-Komunitajiet Ewropej.
Dan ir-regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Jannar 1998.